It's Late
"It's Late" je singl britanske rock grupe "Queen". Našla se na njihovom 6. studijskom albumu News of the World iz 1977. godine. Tekst pjesme je napisao gitarist Brian May i zamislio je da se pjesma tretira kao trodijelna pozorišna predstava sa tri dijela. Koristio je tapping tehniku, ​nekoliko mjeseci prije nego što je istu Eddie Van Halen koristio na albumu Van Halen. Istu tehniku odvajanja koristili su i drugi svirači, naročito Steve Hackett iz Genesisa. Pjesma je prepoznatljiva po svojoj dužini i teškom, širokom vokalnom opsegu (E3-E6), gitarskom rifu i korištenjem prethodno pomenute tehnike. Tekst opisuje ljubavnu aferu koja je na ivici svoga završetka. U SAD-u je objavljena kao singl 1978. i dostigla je 74. mjesto na top-listi Billboard Hot 100 i 66. na Cash Box Top 100. Pjesma je poslije uvrštena na njihov 5. kompilacijski album Queen Rocks iz 1997. godine. Snimljen je i novi video korišćenjem snimaka iz Las Vegasa, isprepleten sa scenama nastupa grupe uživo. Pjesma se pojavljuje u dokumentarnom filmu Kurt Cobain: O sinu, iz 2006. godine.